
A V I Z

asupra proiectului de Lege pentru modificarea Legii nr.195/2001 - Legea voluntariatului

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, asupra  proiectului de Lege pentru modificarea Legii nr.195/2001 - Legea voluntariatului (PL.x223/2011), Camera Deputaţilor fiind Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat  mai sus, în şedinţa din 10 mai 2011.

Membrii Comisiei au examinat proiectul de Lege, expunerea de motive, avizul favorabil al Consiliului Legislativ nr.1577/20.12.2010, precum şi punctul de vedere negativ al Guvernului.

În urma dezbaterilor membrii Comisiei pentru egalitatea de şanse pentru femei şi bărbaţi au hotărât, cu majoritate de voturi, avizarea favorabilă  a proiectului de Lege.

